**TYRANTS & KINGS udsender Kosmorama live-session inden efterårskoncerter**

**Hør TYRANTS & KINGS’ nyeste album 'Sketches For A Requiem'** [**HER**](https://orcd.co/sketchesforarequiem)

Det danske tusmørkerock-orkester TYRANTS & KINGS har netop spillet en stribe danske sommerkoncerter, og som det næste deler bandet i dag en helt ny live-session skabt i samarbejde med Kosmorama Sessions. Optagelsen byder på tre sange fra bandets 2024- album ‘Sketches For A Requiem’, og som bandet atter viste ved de nylige koncerter vidner den nye session, om TYRANTS & KINGS som et både grandiost lydende og intimt live-band.

TYRANTS & KINGS’ næste koncerter er headliner-shows i efteråret på Råhuset og Lygten Station, men også det øvrige Sjælland og Jylland får besøg af bandet den kommende tid. Derudover arbejder bandet nu på nyt materiale, som før eller siden udmunder sig i et nyt album - og der kommer ikke til at gå 10 år igen.   
  
**TYRANTS & KINGS Live 2025**  
13.09.25 - Råhuset, København

01.11.25 - Von Hatten, Randers m/Asger Techau

08.11.25 - Pakhuset, Nykøbing Sjælland

20.12.25 - Lygten Station, København

23.05.26 - Korsør Rockinferno  
  
**Se TYRANTS & KINGS’ nye Kosmorama live-session** [**HER**](https://www.youtube.com/watch?v=K0eKXH_ZJ1M)

**Se live-sessionen til ‘My World Is Burning’** [**HER**](https://youtu.be/UvpRRiTYDjI)**Se også live-sessionen til ‘End Of An Endless Day’** [**HER**](https://youtu.be/qYutYg0V91U)

Efter en udgivelses-pause på ti år vendte TYRANTS & KINGS endelig tilbage i maj 2024, hvor de udgav deres fjerde album, den majestætiske dødsmesse ‘Sketches For A Requeim’. Albummet modtog store roser i musikpressen, hvor Gaffa kaldte den ‘“et fuldbyrdet mesterværk” og gav den topkarakter, og Metalized ligeledes gav topkarakter, mens det anerkendte britiske rock-magasin Powerplay kaldte sangene for “yderst personlige” og kvitterede med 8/10.

TYRANTS & KINGS har været på en anseelig kunstnerisk rejse siden 2008, hvor de opstod i askerne af rockbandet The Royal Highness med sanger og sangskriver Dennis Kasten som bandets kreative primus motor. Siden da har TYRANTS & KINGS udsendt de tre albums ‘Tyrants & Kings’ (2009), ‘Phosphor Anthems’ (2011) og senest ‘RunMarchBurn’ (2014) og har undervejs markeret sig som et nærværende og råt swingende live-orkester.

Ovenpå de tre første plader, hvor den hårde, guitarbaserede rocklyd var dominerende, opstod der et behov i bandet for at bortskære al unødigt musikalsk fedt og lade vokalen og sangene stå i centrum.  TYRANTS & KINGS besluttede at følge dette spor og lave en plade med højere til loftet, dybere til bunden og fyldt med nærvær, personlighed og ærlighed, der fortæller historier, skaber billeder og formidler følelser.  
  
Efter ti års arbejde står TYRANTS & KINGS nu tilbage med de ni sange, der udgør det nye album ‘Sketches For A Requiem’. Med respekt for mestre som Cave, Dylan og Cohen tager bandet livtag med eksistensens udfordringer i en lige dele smuk og forslået tusmørke-rock, hvor personlig lyrik og intens melodi er ridset i lakken af beskidte lydflader, instrumenteringer og arrangementer. Det skramler, rumler og rumsterer, men først og fremmest, så lever det.

Titlen ‘Sketches For A Requiem’ betegner dels processen med sangene, som TYRANTS & KINGS stadig betragter som værende i fortsat forandring, og dels sangskrivningens emnefelt: Det er en dødsmesse, skrevet af et menneske halvvejs i livet på vandring gennem dystopisk landskab med en stadigt klarere udsigt til afslutningen derude i horisonten. Sangene er personlige, men afspejler nok nærmere de almenmenneskelige vilkår som den evige forandring og i sidste ende døden udgør.

TYRANTS & KINGS er:  
Dennis Kasten: Vokal, guitar, baritone guitar, piano, orgel

Mads Valther: Trommer

Jens Larsen: Bas, kor

Lasse Jonsson: Guitar, kor

Online:

<https://www.tyrantsandkings.dk/>

<https://www.facebook.com/tyrantsandkings>

<https://www.instagram.com/tyrantsandkings>

<https://www.youtube.com/@TVYawn>

Alle promotion-relaterede forespørgsler ang. TYRANTS & KINGS - herunder akkreditering til koncerter -  rettes til Jacob Krogholt/AUDIBLE MUSIC på [jacob@audiblemusic.dk](mailto:jacob@audiblemusic.dk)

Alle andre henvendelser til Mads Valther på [mads.valther@gmail.com](mailto:mads.valther@gmail.com)